evrazol :: Приказки за Червените Шапчици
24.12.2012 20:59 - Приказки за Червените Шапчици
Прочетен: 3860 Коментари: 13	Гласове:
Последна промяна: 24.12.2012 21:01
Уважаеми Червени Шапчици,
Най-напред трябва да Ви кажа, че шапчиците Ви са червени. Само червена шапчица може да повлияе на мислите Ви в следните няколко направления.
Някой трябва да ни оправи /щото ние не се оправяме/
Трябва да ни дадат/увеличат заплатите и пенсиите. Просто така/
Управниците крадат, пък ние - не.
Експлоатират ни против волята ни /все едно, че имаме такава/
Бедни сме, защото не ни дават?????
Ние заслужаваме повече / защо ли?/
Докато седят на главите Ви червените шапчици, разни месии, вождове, лидери и патриоти ще ви призовават, обещават, обединяват и просветляват със средства и методи от минали век. Че и от по-миналия.
Ще ви приканват да скачате по демонстрации.
Да пишете петиции
Да блокирате пътища
Да изсипвате мляко, да хвърляте продукция и да си търсите правата по каналния ред.
Това са приказки за Червени Шапчици.
Тези механизми за действие и противодействие са практикувани и усъвършенствани до уродливата им форма на безполизност.
Има нужда от нещо ново. От нова основа. За това и червените шапчици само си баят, каквото си знаят, а прогресът е включил на задна.
Новото, естествено е добре забравено старо, но това вече не е приказка за Червена Шапчица. Това е приказка за човека, който прави. Преди всичко собстнения си живот. За човек, който винаги има нещо за учене, по-висока цел за постигане, който не търси причина, а начин. Който знае, преди всичко къде се намира и едва след това къде точно иска да иде. Чиято цел е да изведе себе си И ДРУГИТЕ в един по-хуманен свят, въпреки всичко. Въпреки всички. Който НЕ ОЦЕЛЯВА.
Това усилие ще умножава съмишлениците му, успехите му и възможностите му.
На пряко на АДМИНСТРАЦИЯТА.
Щото ако не си помогнеш сам и господ не може да ти помогне.
1. nicodima - Значи -
дали проблемът е в червената шапчица или в главата, която я носи?
В главата е, а червената шапка е едно тежко наследство и е вързана за главата с толкова шнурове, че няма как да се махне оттам. Червените шапчици, освен това, си харесват шапчиците и не искат да ги сменят за нищо на света...
Те непременно ще срещнат Вълка, който им е виновен за всичко!
И правят от децата си още по-многобройни Червени шапчици.
Дано популацията им най-накрая да започне да намалява, че... лошо!
2. socialismus - Пишеш за да направиш своя интерес общ
Ако действително "Това е приказка за човека, който прави. Преди всичко собствения си живот", то не би трябвало да се ровиш как грешат червените шапчици.
Остави грешките на индианците на жреците и вождовете ... и не ни пробутвай мъниста и огнена вода докато ни вкарваш в резервАта.
3. evrazol - Червените шапчици са окови за духа
Толкова много хора са захлупили вярата в себе си и своите амбиции с тях.
Те чакат и не се надяват, мислят, но не действат, мечтаят но не смеят ...
Разчитат на безсъзнателното съдействие на "обществото" вместо на своите съзнателни усилия.
И как да им обясниш, че подаянията заробват? Създават зависимост. Как да им обясниш, че двама приятели могат да направят за теб повече, отколкото най развитата социална служба в света. Че общата кауза е обединение на лични каузи, а не на безлични:).
Защо ли никой не забелязва, че червената шапчица върви задължително в комплект с памперс???
4. evrazol - Я, соца се е засегнал
И е дошъл с цял каскет препоръки:))
Да-а-а. Червените Шапчици живеят в симбиоза с каскетите:)
5. socialismus - Нека се изясним. Искаш да помогнеш на другите (социализъм) или на себе си (индивидуализъм)
Ако си индивидуалист, гледай си твойта черга, защото с презрението и съветите си ставаш подозрителен.
6. socialismus - едно обяснение
Как да им обясниш, че двама приятели могат да направят за теб повече, отколкото най развитата социална служба в света.
Много просто можеш да обясниш- с корупция, връзкарство, заобикаляне на правилата. По- добре инспекторът да ти е приятел отколкото да плащаш такси, глоби и мита. Толкова е лесно за разбиране, но не и за приемане. Всъщност поради тази причина социалното има противоречия с индивидуалното и съществуват различни партии с различни интереси и различен брой привърженици.
Може би противоречията са неизбежни, но може пък и да се преувеличени. Примерно привържениците на дясното СДС скачаха по митингите с "Кой не скача е червен", а сега някои смятат, че това е присъщо на "червени шапчици", както и evrazol : "Ще ви приканват да скачате по демонстрации." Шарен свят.
Във всички случаи "Съединението прави силата".
7. evrazol - Абе човек,
Аз не желая да ти опонирам. Разбирам те много добре, понеже още съм стар. Но това, че те разбирам, не означава че тепърва ще започна да ползвам патериците, които отдавна съм захвърлил.
И понеже съм индивидуалист - чергата и презрението ми са си мои индивидуалности. Не ми пука за твоята подозрителност. Аз не търся такива като теб, а такива като мен:))
8. injir - , , Бедни сме, защото не ни дават. . ., ...
,,Бедни сме , защото не ни дават...,, ... Все повече го приемам за истина, като имам предвид съседите гърци. Едно дете ,като плаче, му дават да суче.
9. анонимен - Докато се работи "в" нещо или някъде,
а не "за", така ще е.
10. evrazol - Ъ-хъм, дете. Плаче, суче, ...
А Дядо Коледа все подминава нашата детска градина и не ще да напляска "моля Госпожата":)
11. evrazol - Ех, че точно :)
Докато се работи "в" нещо или някъде,а не "за", така ще е.
Към "за" бих добавил и "С".
12. hedonist - точно
под червени шапчици има празни,дебели кратуни или заинтересувани псевдоумници.
13. evrazol - Да-а-а
hedonist написа:
И вървят задължително в комплект с виртуални червени прашки:))